ທາງ​ການ ​ແຂວງ​ອຸ​ດົມ​ໄຊ ອະ​ນຸ​ມັດ 3 ໂຄງ​ການ​ລົງ​ທຶນ​ ຂະ​ໜາດ​ໃຫຍ່​ກັບ 3 ບໍ​ລິ​ສັດ ຈີນ 
ໂຄ​ງ​ການ​ກໍ່​ສ້າງ​ທາງ​ລົດ​ໄຟ ລາວ-ຈີນ ກະ​ທົບ​ປະ​ຊາ​ຊົນ 4,411 ຄອບ​ຄົວ​ຢູ່​ໃນ​ເຂດ 13 ເມືອງ​ໃນ​ແຂວງຫຼວງ​ນ້ຳ​ທາ, ອຸ​ດົມ​ໄຊ, ຫຼວງ​ພະ​ບາງ, ວຽງ​ຈັນ ແລະ ນະ​ຄອນຫຼວງວຽງ​ຈັນ.
ທາງການແຂວງອຸດົມໄຊ ອະນຸມັດ 3 ໂຄງການລົງທຶນຂະໜາດໃຫຍ່ກັບ 3 ບໍລິສັດ ຈີນ ໂດຍແນໃສ່ການພັດທະນາເຂດເມືອງໃໝ່ ເມືອງທັນສະໄໝ ແລະ ເຂດເສດຖະກິດໃນ ແລວທາງລົດໄຟ ລາວ-ຈີນ ທ່ານ ຄຳພັນ ເຜີຍຍະວົງ ເຈົ້າແຂວງອຸດົມໄຊ ຖະແຫຼງຢືນຢັນວ່າທາງການແຂວງ ອຸດົມໄຊໄດ້ຕົກລົງອະນຸມັດ 3 ໂຄງການລົງທຶນຂະໜາດໃຫຍ່ໃຫ້ກັບ 3 ບໍລິສັດເອ ກະຊົນຈາກ ຈີນ ເມື່ອບໍ່ນານມານີ້ ໂດຍມີເປົ້າໝາຍເພື່ອດຳເນີນການພັດທະນາ ເຂດເມືອງໃໝ່ ເຂດເມືອງທັນສະໄໝ ເຂດເສດຖະກິດພິເສດ ແລະ ເຂດກະສິກຳ ສະອາດໃນແລວທາງລົດໄຟ ລາວ-ຈີນ ໃນເຂດແຂວງອຸດົມໄຊ ທີ່ມີໄລຍະທາງ ຍາວກວ່າ 126 ກິໂລແມັດ ໂດຍແນໃສ່ການພັດທະນາແຂວງອຸດົມໄຊ ໃຫ້ເປັນໃຈ ກາງຂອງແຂວງພາກເໜືອໃຫ້ໄດ້ທັງໃນດ້ານຄວາມສະຫງົບຮຽບຮ້ອຍ ການພັດທະ ນາເສດຖະກິດ ການບໍລິການ ແລະ ທ່ອງທ່ຽວ ທັງນີ້ 3 ບໍລິສັດ ຈີນ ທີ່ໄດ້ຮັບການອະນຸມັດໃນ 3 ໂຄງການລົງທຶນຂະໜາດໃຫຍ່ໃນ ເຂດແຂວງອຸດົມໄຊຄັ້ງນີ້ ກໍຄືບໍລິສັດດອກງິ້ວຄຳ, ບໍລິສັດບໍ່ເຕັນແດນຄຳ ແລະ ບໍລິ ສັດອາມາຕ້າ ຊຶ່ງໃນປັດຈຸບັນທັງສາມບໍລິສັດກໍກຳລັງດຳເນີນການສຶກສາສຳຫຼວດ ແລະ ເກັບກຳຂໍ້ມູນໃນພື້ນທີ່ຮັບຜິດຊອບຂອງຕົນໂດຍຄາດວ່າ ຈະແລ້ວສຳເລັດ ແລະ ສາມາດນຳສະເໜີແຜນການພັດທະນາລະອຽດຕໍ່ທາງການແຂວງອຸດົມໄຊ ໄດ້ ໃນໄວໆນີ້ ດັ່ງທີ່ທ່ານ ຄຳພັນ ໄດ້ໃຫ້ການຢືນຢັນວ່າ "ພວກເຮົາກໍໄດ້ເຊັນສັນຍາກັບບໍລິສັດດອກງິ້ວຄຳ ໃນການສຶກສາສຳຫຼວດຄວາມ ເປັນໄປໄດ້ໃນການພັດທະນາຕາມແລວທາງລົດໄຟນີ້ ອັນທີ 2 ມາລະພວກເຮົາກໍໄດ້ ເຊັນສັນຍາກັບບໍລິສັດ ອາມາຕ້າ ໃນການສ້າງຕົວເມືອງໃໝ່ຢູ່ເມືອງນາໝໍ້ ແລ້ວກະ ຢູ່ເມືອງໄຊ ແລ້ວກະເມືອງຮຸນ ນີ້ເຮັດຈັ່ງໃດໃຫ້ມັນເປັນເມືອງທີ່ທັນສະໄໝ, ອັນທີ 3 ມານີ້ພວກເຮົາກໍໄດ້ເຊັນສັນຍາກັບບໍລິສັດບໍ່ເຕັມແດນຄຳໃນການສຶກສາສຳຫຼວດ ການພັດທະນາເຂດເສດຖະກິດພິເສດຢູ່ພູຫຼັກຄຳ ຕິດກັບຊາຍແດນ ຈີນ " ໃນສ່ວນຂອງສັນຍາທີ່ທາງການແຂວງອຸດົມໄຊ ໄດ້ເຊັນກັບບໍລິສັດດອກງິ້ວຄຳນັ້ນ ຈະເປັນການລົງທຶນພັດທະນາຕົວເມືອງໃໝ່ທີ່ຕໍ່ເນື່ອງກັບສະຖານີລົດໄຟໃນແຂວງ ອຸດົມໄຊທີ່ມີ 9 ສະຖານີດ້ວຍກັນ ສ່ວນສັນຍາຂອງບໍລິສັດບໍ່ເຕັນແດນຄຳນັ້ນ ຈະ ເປັນການພັດທະນາເຂດເສດຖະກິດພິເສດທີ່ພູຫຼັກຄຳໃນເຂດເມືອງນາໝໍ້ ແລະ ການພັດທະນາຕົວເມືອງໃໝ່ທີ່ເຂດອ່າງນ້ຳຫີນຢູ່ເຂດເມືອງ ໄຊ ມີພື້ນທີ່ສຳປະທານ ລວມກວ້າງກວ່າ 3,000 ເຮັກຕາ ສ່ວນສັນຍາຂອງບໍລິສັດ ອາມາຕ້າ ນັ້ນຈະເປັນ ການພັດທະນາຕົວເມືອງໃໝ່ທັນສະໄໝ ແລະ ເຂດພັດທະນາກະສິກຳສະອາດ ທີ່ມີ ພື້ນທີ່ສຳປະທານກວ່າ 5,000 ເຮັກຕາ ນອກຈາກນີ້ ຍັງມີບໍລິສັດ ຈີນ ອີກເຖິງ 10 ລາຍທີ່ໄດ້ເຊັນບັນທຶກຄວາມເຂົ້າໃຈຮ່ວມກ່ຽວກັບ ການລົງທຶນພັດທະນາແຫຼ່ງທ່ອງ ທ່ຽວ ໂຮງແຮມ-ບ້ານພັກ, ຮ້ານອາຫານ, ໂຮງໝໍ ແລະ ສິ່ງອຳນວຍຄວາມສະດວກ ຕ່າງໆຢ່າງຄົບຊຸດຢູ່ໃນບັນດາເຂດພັດທະນາເຫຼົ່ານີ້ອີກດ້ວຍ ແຕ່ຢ່າງໃດກໍຕາມ ຄະນະໄກ່ເກ່ຍຂອງໂຄງການກໍ່ສ້າງທາງລົດໄຟລາວ-ຈີນ ຍັງຄົງ ສືບຕໍ່ການເຈລະຈາກັບບັນດາຫົວໜ່ວຍທຸລະກິດ ແລະ ປະຊາຊົນຜູ້ເປັນເຈົ້າຂອງທີ່ ດິນ ແລະ ສິ່ງປູກສ້າງຕ່າງໆ ທີ່ຢູ່ໃນເຂດກໍ່ສ້າງທາງລົດໄຟ ເພື່ອຈະເຮັດຂໍ້ຕົກລົງ ຮ່ວມກັນ ກ່ຽວກັບ ອັດຕາຄ່າເວນຄືນໃຫ້ໄດ້ຢ່າງສົມບູນຊຶ່ງໃນປັດຈຸບັນນີ້ຍັງເຫຼືອ 242 ລາຍທີ່ຍັງບໍ່ສາມາດຕົກລົງກັນໄດ້ ໂດຍໃນປັດຈຸບັນຄະນະຄຸ້ມຄອງໂຄງການກໍ່ ສ້າງທາງລົດໄຟ ລາວ-ຈີນ ໄດ້ສົ່ງມອບທີ່ດິນໃຫ້ກັບບໍລິສັດຜູ້ຮັບເໝົາຈາກ ຈີນ ໄດ້ ແລ້ວ 84 ເປີເຊັນຂອງພື້ນທີ່ທັງໝົດຈຶ່ງຍັງເຫຼືອພຽງ 16 ເປີເຊັນ ເທົ່ານັ້ນທີ່ຈະເຈລະ ຈາຕົກລົງກັບປະຊາຊົນ ແລະ ສົ່ງມອບທີ່ດິນໃຫ້ບໍລິສັດ ຈີນ ຢ່າງຄົບຖ້ວນໃຫ້ໄວທີ່ ສຸດ ໂຄງການກໍ່ສ້າງທາງລົດໄຟ ລາວ-ຈີນ ກະທົບປະຊາຊົນ 4,411 ຄອບຄົວຢູ່ໃນເຂດ 13 ເມືອງໃນແຂວງຫຼວງນ້ຳທາ, ອຸດົມໄຊ, ຫຼວງພະບາງ, ວຽງຈັນ ແລະ ນະຄອນຫຼວງ ວຽງຈັນ ຊຶ່ງມີທີ່ດິນທີ່ຖືກກະທົບ 3,832 ເຮັກຕາ ສິ່ງປູກສ້າງ 3,346 ຫຼັງ, ຕົ້ນໄມ້ຕ່າງໆ ແລະ ໄມ້ກິນໝາກລວມກັນ 9 ແສນກວ່າຕົ້ນ ຊຶ່ງກຸ່ມແລກປ່ຽນຂໍ້ມູນດ້ານທີ່ດິນ ອົງ ການທີ່ບໍ່ຂຶ້ນກັບລັດຖະບານໃນ ລາວ ລະບຸວ່າຄ່າຊົດເຊີຍທີ່ດິນ ແລະ ສິ່ງປູກສ້າງໃຫ້ ປະຊາຊົນທີ່ຖືກກະທົບຈາກໂຄງການທາງລົດໄຟ ລາວ-ຈີນ ເປັນການປະເມີນລາຄາ ທີ່ຕ່ຳກວ່າຄວາມເປັນຈິງ ເຊັ່ນທີ່ດິນຢູ່ເຂດເມືອງນາຊາຍທອງ ມີລາຄາທີ່ສະເລ່ຍສູງ ກວ່າ 1 ລ້ານ 3 ແສນກີບຕໍ່ຕາແມັດ ແຕ່ມີການຈ່າຍຈິງພຽງແຕ່ 137,000 ກີບຕໍ່ຕາ ແມັດ ຊຶ່ງຕ່ຳກວ່າລາຄາທີ່ດິນເປັນຈິງເຖິງ 10 ເທົ່ານັ້ນເອງ